《秋日感怀》
金朝·赵沨

岁月不相饶，秋风䬃巳至。蚊雷稍收声，团扇且复置。

久雨不宜人，新凉差快意。数篇东皋诗，引我北窗睡。

林泉久隔阔，尘土作憔悴。但有适人适，何尝事吾事。

一贫既忘怀，所好无不遂。世无陶靖节，何人知此味。

作者简介：东平人，字文孺，号黄山。世宗大定二十二年进士。终礼部郎中。性冲淡，工篆书，时人以比党怀英，称“党赵”。有《黄山集》。